অবস্থা এমন সঙ্গীন হয়ে উঠলো যে, এঙ্গেলস নভেম্বর মাসের দিকে তার পিতার ম্যাঞ্চেস্টারে অবস্থিত কোম্পানীতে আবার কাজে যোগ দিতে বাধ্য হলেন। তিনি চাকুরি করে মার্কসকে কিছু অর্থ পাঠাতে শুরু করলেন। আর্থিক সাহায্য পেয়ে মার্কস ব্রিটিশ লাইব্রেরিতে গিয়ে পড়াশুনার সময় পেলেন। তিনি ফ্রান্সের বিপ্লব নিয়ে লিখলেন ‘লুই বোনাপার্টের আঠারই ব্রুমেয়ার’ ও ‘ফ্রান্সে শ্রেনী সংগ্রাম- ১৮৪৮ থেকে ১৮৫০’। এঙ্গেলস রচনা করলেন ‘জার্মানীতে কৃষকযুদ্ধ’ ও ‘জার্মানীতে বিপ্লব ও প্রতিবিপ্লব’।